Държавен вестник, бр. 17, 2020 г., стр. 26

СТР.  26	
Д Ъ Р Ж А В Е Н  В Е С Т Н И К 	
БРОЙ  17
семейство, социална услуга от резидентен 
тип или специализирана институция“.
§ 31. В чл. 72, ал. 4 се създава изречение 
второ: „Правилникът по ал. 3 се публикува 
на интернет страницата на висшето училище.“
§ 32. В чл. 75 се правят следните измене­
ния и допълнения:
1. Алинея 2 се изменя така:
„(2) Дейностите на Националната агенция 
за оценяване и акредитация имат за цел да 
стимулират и контролират висшите училища, 
да осигуряват и да повишават качеството на 
предлаганото от тях образование, както и да 
го провеждат в съответствие със стандартите 
и насоките за осигуряване на качеството в 
европейското пространство за висше обра­
зование.“
2. Създават се ал. 6, 7 и 8:
„(6) Акредитацията се осъществява и чрез 
електронни средства посредством поддържа­
на от Националната агенция за оценяване и 
акредитация електронна платформа.
(7) Националната агенция за оценяване и 
акредитация по покана на чуждестранно висше 
училище, което ще провежда обучение в чужда 
държава, може да оценява правото му да дава 
висше образование по образователно-квали­
фикационни степени чрез институционална 
и/или програмна акредитация в съответствие 
с прилагането на стандартите и насоките за 
осигуряване на качеството в европейското 
пространство за висше образование.
(8) Процедурите по ал. 7 се извършват по 
ред, определен в Правилника за дейността 
на Националната агенция за оценяване и ак­
редитация, като оценяването по прилагането 
на стандартите и насоките за осигуряване на 
качеството в европейското пространство за 
висше образование не противоречи на на­
ционалното законодателство на съответното 
чуждестранно висше училище.“
§ 33. В чл. 76, ал. 2 думите „висшето учи­
лище след получаване на институционална 
акредитация“ се заменят с „висше училище, 
което има институционална акредитация, в 
предвидените в този закон случаи“.
§ 34. Член 77 се изменя така:
„Чл. 77. (1) Институционалната акредита­
ция се основава на оценяване на начина, по 
който висшето училище като организация 
осъществява своята мисия и цели по смисъ­
ла на чл. 17 и прилагането на стандартите 
и насоките за осигуряване на качеството в 
европейското пространство за висше обра­
зование. 
(2) Институционалната акредитация е 
съответно:
1. първоначална – когато висшето учили­
ще, създадено или преобразувано в резултат 
на оценяване на проект с положителна оценка, 
е представило искане за институционална 
акредитация в срок до 12 месеца от влизането 
в сила на решението на Народното събрание;
2. последваща – за висшите училища, 
които вече са получили институционална 
акредитация по смисъла на ал. 1. 
(3) Оценяването при първоначалната ин­
ституционална акредитация е насочено към 
проверка на: 
1. собствеността, необходима за осъщест­
вяване на дейностите по чл. 6;
2. функционирането на вътрешната система 
за оценяване и поддържане на качеството на 
обучението и академичния състав;
3. профила и квалификацията на акаде­
мичния състав;
4. материално-техническата осигуреност 
на обучението;
5. други критерии, свързани със стандар­
тите и насоките за осигуряване на качест­
вото в европейското пространство за висше 
образование.
(4) Оценяването при последващата ин­
ституционална акредитация е насочено към 
отчитане на резултатите от получените оценки 
по отделните професионални направления и/
или специалности от регулирани професии и 
към проверка на изпълнението на критериите, 
включващи изискванията по ал. 3, т. 1 – 4.
(5) Оценяването при институционална 
акредитация се извършва по десетобалната 
система, включваща оценките от 0 до 10,00. 
(6) Срокът на валидност на институци­
оналната акредитация е 6 години.
(7) Акредитационната оценка се дава въз 
основа на утвърдена от Акредитационния 
съвет на Националната агенция за оценяване 
и акредитация методика. 
(8) Висшите училища, които отговарят 
на изискванията по ал. 3, т. 1 – 4, получават 
институционална акредитация с оценка, която 
се формира като средно претеглена през броя 
на студентите стойност на последно дадените 
оценки по всички професионални направления 
и специалности от регулираните професии, 
съгласно методиката по ал. 7.
(9) При получена оценка под 4,00 се прави 
отказ за институционална акредитация. Отказ 
за институционална акредитация се прави 
и в случаите, когато висшето училище не е 
изпълнило един или няколко от критериите 
по ал. 3, т. 1 – 4.
(10) В срок до 18 месеца от момента на 
уведомяване за постановения от Акредита­
ционния съвет на Националната агенция за 
оценяване и акредитация отказ за институци­
онална акредитация висшето училище може 
да поиска извършването на нова процедура 
за институционална акредитация.
(11) Новата процедура за институционал­
на акредитация се извършва от постоянна 
комисия по съответната област на висшето 
образование по реда на ал. 2, т. 1 и включва